วีระ หวังใช้วัฒนธรรมกระตุ้นเศรษฐกิจ
บุกเบิกตลาดศิลปะ-อัพเกรดสินค้าท้องถิ่น ปั้นแผนรอของบฯ ปี 59,นายวีระ โรจน์พจนรัตน์ รมว.วัฒนธรรม (วธ.) กล่าวภายหลังเป็นประธาน การประชุมกรอบแนวทางการจัดทำงบประมาณรายจ่ายประจำปี 2559 ว่า จากที่ตนได้เข้าร่วมรับฟังการมอบนโยบายเตรียมการจัดทำงบประมาณรายจ่ายประจำปีงบประมาณปี 2559 ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน จึงมอบนโยบายการจัดทำแผนงบประมาณปี 2559 ของ วธ. ให้ยึดหลักการดำเนินงานตามนโยบายของรัฐบาลส่วนที่เกี่ยวข้องกับภารกิจของกระทรวง อาทิ การปกป้องและเชิดชูสถาบันพระมหากษัตริย์ การแก้ไขปัญหาและพัฒนาจังหวัดชายแดนภาคใต้ การส่งเสริมการท่องเที่ยวทางวัฒนธรรม รวมทั้งการเสริมสร้างค่านิยมหลัก 12 ประการ,รมว.วัฒนธรรมกล่าวว่า นโยบายสำคัญและข้อสั่งการของนายกรัฐมนตรีที่เกี่ยวข้องกับภารกิจของ วธ. ได้แก่ การผลิตภาพยนตร์เพื่อส่งเสริมและเผยแพร่ภาพลักษณ์ วัฒนธรรมและแหล่งท่องเที่ยวของประเทศ การขับเคลื่อนงานหมู่บ้านรักษาศีล 5 พร้อมกันนี้ ยังได้เน้นย้ำให้ผู้บริหารทำแผนรองรับยุทธศาสตร์ขับเคลื่อนประเทศไทย มั่นคง มั่งคั่งและยั่งยืน เพื่อเป็นการกระตุ้นเศรษฐกิจ สร้างรายได้ให้กับชุมชนและสร้างความมั่งคั่งให้เกิดขึ้นแบบยั่งยืน อย่างเช่น โครงการตลาดนัดศิลปะ ซึ่ง ได้มอบหมายให้ สำนักงานศิลปวัฒนธรรมร่วมสมัย ดำเนินการเปิดพื้นที่ให้ประชาชนได้เข้ามาศึกษา เรียนรู้ และแสดงผลงานของศิลปินทุกแขนง บริเวณหอศิลป์ร่วมสมัยราชดำเนิน ตลอดจนเปิดพื้นที่ให้ชุมชนและประชาชนนำสินค้าทางวัฒนธรรมมาจัดจำหน่าย,นายวีระกล่าวต่อว่า การจัดทำแผนงบประมาณปี 2559 จะต้องถอดนโยบาย 3 ด้าน 8 จุด เน้นที่ตนได้แถลงในวันเข้ารับตำแหน่งรัฐมนตรี อาทิ การสร้างเสริมสังคมแห่งสันติสุข โดยใช้มิติทางวัฒนธรรม คุณธรรม จริยธรรม และส่งเสริมค่านิยมและวัฒนธรรมที่เหมาะสม การพัฒนาอุตสาหกรรมวัฒนธรรม เพื่อสร้างรายได้ให้แก่ประชาชน ชุมชน และประเทศ การพัฒนาระบบฐานข้อมูลทางศาสนา ศิลปะ และวัฒนธรรมสู่ระบบดิจิตอล โดยใช้เทคโนโลยีและการสื่อสารสมัยใหม่ ให้ผู้ใช้บริการสามารถเข้าถึงและใช้ประโยชน์ได้อย่างมีประสิทธิภาพ โดยหลังจากนี้แต่ละกรมจะกลับไปจัดทำรายละเอียดแผนงานและกิจกรรม เพื่อรองรับแผนของบประมาณปี 2559.
นายวีระ โรจน์พจนรัตน์ รมว.วัฒนธรรม (วธ.) กล่าวภายหลังเป็นประธาน การประชุมกรอบแนวทางการจัดทำงบประมาณรายจ่ายประจำปี 2559
วีระ โรจน์พจนรัตน์,กระตุ้นเศรษฐกิจ,ภาพยนตร์ส่งเสริมวัฒนธรรม,หมู่บ้านรักษาศีล,มั่นคง มั่งคั่งและยั่งยืน